Thyshuis Self Catering - Resensies
Gesna V - Dec 2019
Heerlike verblyf - beveel dit graag aan!
Baie lekker - alles so gerieflik, mooi en skoon! Gaan definitief weer daar by die vriendelike gasheer en gasvrou bly.
Thys & Marié se Terugvoer
Dit is altyd so goed om positiewe terugvoering van 'n tevrede gas te ontvang. Ek is baie bly julle het die kuiertjie by Thyshuis geniet.
Dit was vir ons ook lekker om julle te ontmoet. Julle is altyd welkom by Thyshuis.
Thys en Marié de Vries.
Pieter Louis D - Dec 2019
Pieter Louis D
Goed versorg en baie rustige atmosfeer.
Dit was baie lekker om by Thyshuis tuis te gaan. Thys en Marie het uit hulle pad gegaan om die verblyf baie rustig en aangenaam te maak. Baie dankie!
Beste Pieter Louis en Annamarie,
Dit is altyd so lekker om terugvoering te kry. Ons is bly julle kon die rustige atmosfeer van Thyshuis geniet tydens julle baie besige skedule. Ons gaste se privaatheid en welvaart bly ons grootste prioriteit. Lekker om julle te omtmoet.
Groete, Thys & Marié de Vries
'n Lieflike, gerieflike, gemaklike woonstel. Ligging 100%.
Louise baie dankie vir julle positiewe resensie. Waardeer. Dit was vir ons lekker om julle hier by ons te he en is so bly dat julle, julle wegbreek-kansie hier geniet het. Vriendelike Groete, Thys en Marie de Vries.
Baie oulike, netjiese en skoon verblyf. Moderne kombuis met alles wat jy nodig het. Naby aan die see, maar nie uitsig daaroor nie. Uitsig oor die berge. Ons het laat aand opgedaag en is met ope arms steeds verwelkom.
Dankie vir die positiewe resensie Suzette. Altyd en enige tyd welkom by Thyshuis. Ons is baie bly dat julle die tydjie hierby ons geniet het. 'n Tevrede gas is ons beloning en goeie diens is ons strewe. Goeie wense vir julle as oulike gesinnetjie.
Thys & Marié de Vries.
Pieter J - Mar 2019
Dit was fantasties - Thyshuis bo.
Was baie goed ontvang soos ou vriende. Die eienaars het regtig uit hul pad gegaan om ons verblyf aangenaam en gerieflik te maak. Die plek is baie netjies en skoon en alles wat ons nodig gehad het was daar. Sou ons wel iets nodig he kom ons maar net praat. Dis net 'n paar tree van die see en naby die winkel. Ek kan Thyshuis sonder huiwering aanbeveel. Ek self sien uit na ons volgende naweek van verblyf daar. Knap gedaan Thyshuis.
Baie dankie Pieter vir die bemoedigende resensie. Julle is sulke innemende mense dat dit vir ons regtig 'n groot plesier was om julle te huisves. Altyd baie welkom by Thyshuis en ons hoop dat sou julle besluit om weer eendag te kom, die groot visse nie sal wegkom nie.
Thys & Marié de Vries
Rudie C - Jan 2019
Die paar dae is ons op die hande gedra soos BBP'e.
Die plek was skoon, netjies en baie goed ingerig. Die ontvangs deur die eienaars - sulke omgee vir mense kry mens nie aldag nie. Thys en Marie het ons verwelkom en laat tuis voel soos jy jou vriende verwelkom.
Baie dankie Rudie en Joalda, Ons gaste se welstand is altyd baie belangrik vir ons. In julle geval was dit regtig so maklik omdat julle die tydjie hierby Thyshuis geniet het en ons so baie by julle kon leer. Ons is geinspireer deur die vindingreikheid waarmee julle porjekte aanpak. Dit was regtig 'n goeie ondervinding om julle te leer ken.
Vriendelike Groete van ons,
Jakobus Francois S - Jan 2019
Jakobus Francois S
Stil en rustig teenaan die see.
Ons het dit baie geniet en gasheer en vrou vriendelik en behulpsaam.
Baie dankie vir die resensie. Dit is lekker om te hoor dat julle die tydjie by Thyshuis geniet het want dit is ons strewe dat ons gaste te vrede en tuis moet voel. Was lekker om julle te ontmoet.
Thys & Marié
Maggie W - Dec 2018
Rustig met 'n lekker atmosfeer.
Aangename huis mense, privaat lekker atmosfeer en 'n pragtige uitsig.
Dit was maklik vir ons om sulke aangename mense soos julle te huisves. So bly julle het dit by Thyshuis geniet.
Babs L - Oct 2018
Vriendelike ontvangs, pragtige skoon, netjiese plek.
Baie dankie dat jul ons so tuis laat voel het in jul baie netjiese, skoon woonstel! Ons sal beslis weer daar bespreek en dit ook aanbeveel aan vriende.
Beste Babs, baie dankie vir die positiewe resensie. Dit was vir ons 'n voorreg om julle by Thyshuis te akkommodeer en dit sal beslis lekker wees om julle weer in die toekoms by ons te verwelkom.
Thys en Marié de Vries
Elizabeth S - Oct 2018
Absolutely Luxurious accommodation and everywhere you turn in the village is beautiful
A hidden gem, perfect getaway spot.
Thank you Elizabeth, for the review. It really was a pleasure having you as guests.
Kind regards, Thys and Marié de Vries.
Baie gemaklik. Thys en Marie is sout van die aarde.
Alles baie lekker. Braaiplek iets besonders, leesliggies beste in die wêreld. Moontlik 'n lugversorger in warm maande of miskien is dit altyd koel langs die see? Alle voorspoed.
Ons is baie bly julle het die kuiertjie hier by ons geniet. Julle was model gaste, dankie. Ons poog om goeie diens te lewer wat ons gaste met tevredenheid sal laat terug dink aan die tydjie by Thyshuis. Dit is daarom dat ons ag slaan op elke resensie en dit met groot waardering ontvang.
Heerlike wegbreek om batterye te laai.
Dit was my en my Ma se tweede kuier by Thyshuis. Die verblyf is uit die boonste rakke - netjies, gerieflik, volledig toegerus. Ons het van die eerste oomblik welkom en tuis gevoel. Thys en Marie is die ideale gasheer en -vrou wat deurgaans seker maak dat ons gerieflik is en niks kortkom nie. Thyshuis verdien meer as die toegelate vyf sterre en sal beslis my voorkeur keuse vir 'n wegbreek by die see wees. Ek kan met groot vrymoedigheid Thyshuis aanbeveel.
Baie dankie Elize en Moeder Koot, vir die resensie. Julle is sulke model gaste en sal dus altyd meer as welkom, hier by Thyshuis, wees.
Sean G - Apr 2018
Met ons aankom was ons baie verras, die huisie was baie netjies en skoon, lekker oop grasperk vir die kinders om te hardloop en lekker braai-area. Die oom en tannie is baie vriendelik en gasvry. Ons het lekker gekuier en gaan weer daar bespreek. Ons sal dit enigetyd aanbeveel.
Sean, ons waardeer julle resensie. Dit was lekker om jou pragtige familie te ontmoet en ons is bly dat julle, julle kuiertjie by Thyshuis geniet het. Julle is altyd welkom.
Vriendelike groete, Thys en Marié de Vries.
Ben C - Apr 2018
Heerlike, rustige naweek.
Die woonstel is baie goed geleë en goed toegerus. Dit is netjies en skoon. Thys en Marie is baie vriendelike en gasvrye eienaars.
Baie dankie aan die Coopers vir die resensie. Dit is ons strewe om elke kuier by Thyshuis so gerieflik en aangenaam as moontlik te maak vir ons gaste. Ons is so bly julle het dit geniet. Altyd welkom.
Thys en Marié
Thys B - Mar 2018
Ons het regtig heerlik gekuier. Rustige atmosfeer, oulike woonstel met fantastiese braai-area. Die eienaars is lieflike warm mense. Die woonstel is goed toegerus, jy hoef regtig net jou kos en klere saam te neem. Kan dit beslis aanbeveel. Thuyshuis Self Catering sien ons beslis gou weer.
Thys, dankie vir die resensie. Ons is baie bly julle het die tydjie hier geniet en dat julle die woonstel gerieflik gevind het.
Altyd baie welkom by Thyshuis.
Christeleen L - Feb 2018
'n Oase in hierdie deurmekaar wêreld van ons.
As daar meer sterre as vyf was, het ek dit ook vir hulle gegee. Thys en Marie, julle weet hoe kosbaar hierdie tydjie vir my was en julle was 'n bron van inligting. Ek sal weer en weer kom. Dankie vir al jul moeite en liefdevolle omgee. Sterkte vorentoe.
Baie dankie vir jou positiewe resensie. Dit was aangenaam om julle hierby ons as gaste te hê en dit was geen moeite,
net 'n groot plesier, komma weer.Wees verseker van ons beste dienste te alle tye.
Delene V - Jan 2018
Uit die boonste rakke, met lieflike see-ligging en ons sal graag weer daar wil tuisgaan!
Absoluut gerieflik, uitstekend toegerus, met lieflike see-ligging. Eienaars het die ekstra myl gegaan om seker te maak ons verblyf is onvergeetlik. Voorsiening van ekstra's soos handdoeke, beskuit, ens onverbeterlik.
Baie dankie Delene, waardeer die resensie. Dit was 'n absolute plesier om julle as gaste te hê en dit was so maklik om julle te wil bederf. Sal lekker wees om julle weer in die toekoms te kan akkomodeer.
Liesl V - Sep 2017
Heerlike rustige wegbreek met wonderlike gashere.
Ons het die naweek spandeer by Thyshuis en was aangenaam verras deur hoe volledig die eenheid ingerig is. Thys en Marie is die warmste, aangenaamste gashere wat ons nog ervaar het. Ek sal Thyshuis ten sterkste aanbeveel; en ons sal definitief weer besoek aflê.
Liesl, baie dankie vir die resensie. Dit was regtig lekker om julle en die kindertjies te akkomodeer en groot plesier om te sien hoe hulle die speelarea geniet het. Altyd welkom by Thyshuis.
Gaste wat na Thyshuis Self Catering gekyk het, het ook belangstelling getoon in die volgende lekke plekke:
Cilliersstraat 92, Franskraal, 7220, Wes-Kaap